Ganndal: Baaba Aadam e ko Yowitii ko e Tago Neɗɗo
Kɗl: Alhasan Kaalidu Bah, Faransi.
Banndiraaɓe fulɓe, mi salminii on, miɗo ñaagii on yaafuya ngam jooɗaade mi dumunna potka nii juutde mi winndanaani heen leñol ngol winndannde e Peeral.com.
Winndannde men hannde yowitii ko e tago neɗɗo, holi no neɗɗo tagiraa e hol ɗo o tagaa. Hay gooto e men majjaani, Baaba Aadama tagaa ko e ɓakkere, yumma hawwa tagaa he wirngo makko, caggal ɗuum yimɓe ɓee fof tagaa he ndiyam puccittooɗam hakkunde keeci gorko e bore-daaɗe rewɓe. Nani winndii e qur’aana he simoore (ɗaaiqi), aaye 4.
Njogor-ɗen haalde ɗoo hannde ko no ganndal (science) yi’iri ɗum. Ko heewi e renndo men ina tooña debbo, ina mbi’a: Ooɗoo debbo alaa ko jibinta so wonaa ɓiɓɓe rewɓe, kono ɓe nganndaa ɓiɓɓe worɓe e ɓiɓɓe rewɓe fof ko gorko waɗata ɗum, so debbo e gorko njotondirii he lelnde (mbaalndi), ndiyam njaltoojam e gorko ɗam, ko ɗaam saabii wonde debbo walla gorko; debbo kañum wa’i tan kono ngesa nii, kala ko ngaaw-ɗaa heen ko ɗuum fuɗata, so a aawii heen makka (kaaba), ko makka fuɗata, so a aawii heen suuna, ko suuna fuɗata.
Debbo jogii tan ko ɓoccoonde (woofoonde), ko kayre jaɓɓotoo ndiyam ɗam gorko oo sirƴata e makko ɗam, ko ɗaam ndiyam waɗi ko wa’i no mburɓuton tokoson kon nji’otaako he yiitere mehre, so wonaa ko wa’I no aalawel (mikoroskoop) a yi’ataa kon. so gorko sirƴii kaal dihal, e kal heewa kudduyel tokosel, ina he ndeer ɗaam ndiyam, mburɓuton tokoson, walla mbiyen ngilkontokoson, kon njiyotaako he yitere, ina he majjam maa won 5,000,000 (milyon 5) gilngel, kon ngona e yinaade e kon ndoga e kon mbaɗda daɗndo (adotiro) he serdu debbo hee haa kon njottoo (hewta) ɓoccongel ngel, kon ngona e yirlaade e sara ɓoccongel ngel, kala heen gilngel adiingel naatude e ɓoccoonde hee, ko ngeel wontoyta ɓiɗɗo, so ngel naatii e ɓoccoonde hee, damal ngal uddoo keddiikon kon fof mbaawataa naatude hankadi.
Koon ngilkon, ina njogii ko wi’etee: (chromosomes x e y). Debbo jogii koxx, gorko jogii ko xy, (x+x = ɓiɗɗo wona debbo, so tawii ko (x+y)= ɓiɗɗo wona gorko, so tawii gorko rokkii x+x = debbo, (x+y=gorko), (x+x= debbo). miɗo sikki en paamii, debbo jogii tan ko (xx), gorko ina jogii kañji ɗiɗi fof,(xy) so tawii ngilkon njaltukon e gorko kon ko x, tawoyaa x mo debbo oo, ɓiɗɗo oo wona debbo, so tawii ngilkon kon koy yantoyi e x debbo oo, ɓiɗɗo wona gorko.
Ndeke en laaɓaama ɓinngel jibinaangel, wonude ngel debbo walla gorko, fof ko e gorko woni. So en njiɗii laaɓeede kaa haala, to bannge diina, ndokken daliilu laaɓuɗo to deftere Alla teddunde ndee, Alqur’aana, njahen to simoore (Alqiyaama), aaye 36 haa 39:
أَيَحْسَبُ الإِنسَانُ أَن يُتْرَكَ سُدًى @ أَلَمْ يَكُ نُطْفَةً مِّن مَّنِيٍّ يُمْنَى @ ثُمَّ كَانَ عَلَقَةً فَخَلَقَ فَسَوَّى @ فَجَعَلَ مِنْهُ الزَّوْجَيْنِ الذَّكَرَ وَالأُنثَى @
(ayahsibu-l-insaanu an yutraka sudan, alam yaku nuɗfatan min maniyyin yumnaa, summa kaana alaqatan fa xalaŋa fa sawwaa, fa ja’ala minhu-z-
zawjayni jakara wal-unsaa).
So en ƴeewii helmere (minhu) oo, en nde ruttii ko e maniyyu gorko (kañcudi gorko ndin).
Iwdi natal: Mbiimi.com
www.peeral.com
0 Comments
You can be the first one to leave a comment.
fuv_Latn ace_Latn fuv_Latn fuv_Latn fuv_Latn fuv_Latn fuv_Latn fuv_Latn knc_Arab hau_Latn gaz_Latn fuv_Latn fuv_Latn wol_Latn eng_Latn eng_Latn